Пърси Биш Шели
Странници

Превод от английски: Илия Люцканов, 1959

chitanka.info

Кажи, звездице с грейнали крила,

надбягала студената мъгла,

в кое подземие нощно би могла

да подслониш глава?

Кажи, луна сребриста, побледняла,

заскитала по друмове небесни,

в кои покои на деня би спряла

да спиш подир това?

Ти, ветре, скитник зъл и уморен,

изпъден от света и оскърбен,

намери ли си кът усамотен

сред гъстата трева?

1820

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.